Lászlóffy Zsolt
Lászlóffy Zsolt (Kolozsvár, 1973. május 18.) erdélyi magyar zeneszerző, karmester, egyetemi oktató. Lászlóffy Csaba fia, Lászlóffy Réka testvére.

Életpályája
Hatéves korától zongorázik. Elvégezte a kolozsvári Gheorghe Dima Zenekonzervatórium zeneszerzés szakát (1996) és karmesterképzőjét (2000). 1990–2003 között több mesterkurzuson vett részt Ausztriában (Wiener Musikseminar), Németországban (Stockhausen-Kurse), Franciaországban (Centre Acanthes), Olaszországban (Cantiere di Musica Attuale) és Magyarországon (Bartók-szeminárium, Szombathely). 2008-ban doktori címet szerzett zeneszerzésből a budapesti Liszt Ferenc Zeneművészeti Egyetemen. 2006 őszétől a nagyváradi filharmónia karigazgatója. 1999-től tanít a Partiumi Keresztény Egyetemen, jelenleg a Zeneművészeti Tanszékének docense.

Munkássága
Szakterületei:
kutatásban: a 20. századi harmóniaelmélet
oktatásban: elméleti diszciplínák a Zenepedagógia szakon
Fontosabb publikációi:
Hommage tectonique à Hollósy Kornélia. In: Művek zongorára három és négy kézre. Arpeggione, Kolozsvár, 2010, pp. 37–56. (ISMN 979-0-707650-75-2)
A szimmetria mindenek előtt. Imprimeria de Vest, Nagyvárad, 2010, pp. 110 ()
Imádság. In: Romániai magyar zeneszerzők kórusgyűjteménye. Arpeggione, Kolozsvár, 2009, pp. 252–262. ()
In memoriam Kacsó Sándor. In: Szórakaténusz, III. kötet. Arpeggione, Kolozsvár, 2008, pp. 48–56. (ISMN 979-0-707650-00-4)
A magyar népdalfeldogozások stíluskörei Bartók, Kodály, Lajtha és mások műveiben. In: Partiumi Egyetemi Szemle 3. 1–2., 2005, pp. 513–534
Négy zongoradarab. In: Szórakaténusz. Zongoradarabok erdélyi magyar zeneszerzőktől. Arpeggione, Kolozsvár, 2004, pp. 71–79. ()
Erdélyi zenei élet – 2001. In: Romániai Magyar Évkönyv 2002, Polis, Kolozsvár, pp. 198–203. ()
A vertikalitás rétegmodell szerinti értelmezése. In: Partiumi Egyetemi Szemle 1. 1., 2001, pp. 333–339;
A zene megváltoztatja a képet. In: Filmtett, 2001, 2. 9.;
Zenei vonatkozások Teleki József gróf útinaplójában. In: Helikon, 2000, 12

Vokális zenéje is jelentős. 1995-ben az Alma redemptoris mater-rel egykori tanárának, Demény Piroskának állít emléket.

Kitüntetései
Fodor Éva-díj (Báthory István Elméleti Líceum, Kolozsvár, 1991)
Báthory István-emlékplakett (1991)
Kőrösi Csoma Sándor Közművelődési Egyesület – Zenei Díj (1992)
Országos Énekkari Zeneszerzőverseny – II. díj (1995)
Sigismund Toduță-ösztöndíj (1996)
Zilahi Egyházzenei Zeneszerzőverseny – I. díj (1996)
Sigismund Toduță Zeneszerzőverseny – II. díj (1997)
Kodály Zoltán zenei alkotói ösztöndíj (1999)
Reményik Sándor-emlékplakett (2000)
Communitas Alapítvány – alkotói ösztöndíj (2004)
Bartók Béla-emlékdíj (2006)
M. Tótfalusi Kis Miklós-emlékplakett (2007)
A Magyar Kultúráért díj (2008)
Oláh György Ifjú Tudós Díj (2009)

Források

 Egyetemi honlap (magyarul)
 Egyetemi honlap (románul)

További információk
 Saját honlap
 Lászlóffy Réka és Lászlóffy Zsolt zongoraestje a Partiumi Keresztény Egyetemen nagyvarad.ro

1973-ban született személyek
Magyar zeneszerzők
Kolozsváriak
Élő személyek